Peste 1,7 milioane de cărţi pentru copii, jocuri şi jucării au fost comandate de pe eMAG din momentul lansării Toys Shop, în urmă cu şase luni. În toată această perioadă, cele mai comandate produse au fost cele din categoria "Jocuri" şi "Puzzle-uri", unde se găsesc articole potrivite pentru toate vârstele, de la jucării interactive pentru primele luni de viaţă, la jocuri de societate îndrăgite inclusiv de adulţi, alături de cărţi, jucării creative, seturi de construcţie, pluşuri, maşinuţe şi păpuşi, conform unui comunicat transmis redacţiei.
Potrivit comunicatului, clienţii au optat şi pentru jucăriile clasice, fiind cumpărate peste 120.000 de păpuşi, maşinuţe şi pluşuri în primele luni ale anului 2024. În aceeaşi perioadă s-au vândut şi peste 300.000 de cărţi.
"Am lansat Toys Shop într-un moment în care tot mai mulţi clienţi au ales să comande online astfel de produse. Anul trecut, de exemplu, peste 850.000 de clienţi au comandat o jucărie de pe eMAG, cu 13% mai mult decât anul anterior. Cu o ofertă care ar încăpea în patru hipermarketuri de jucării, clienţii se pot pregăti pentru 1 iunie cu cele mai potrivite articole pentru cei mici, dar şi pentru hobby-urile celor mari, făcând totodată economii de bani, dar şi de timp, pe care îl pot petrece în schimb alături de cei mici", a spus Iulia Bulumete, Demand & CX director eMAG.
Tendinţa de creştere a comenzilor online pentru această categorie de produse este confirmată şi de datele Eurostat, care arată că jucăriile şi articolele pentru copii sunt pe locul doi în topul celor mai comandate produse online la nivel european de către clienţii din categoria de vârstă 35-44 de ani.
Valoarea medie a unei comenzi de jucării este de 130 de lei, însă cifra variază în funcţie de categoria de produse, de la 76 de lei la pluşuri, la 165 pentru seturi de construcţie şi 291 de lei când vorbim de jucării pentru exterior, se menţionează în comunicat.
Cele mai comandate genuri de cărţi pentru copii:
Basme şi poveşti
Cărţi educaţionale cu activităţi extracurriculare
Beletristică
Atlasuri şi enciclopedii
Cărţi de poezie
Cele mai comandate produse din Toys Shop în 2024:
Peste 300.000 de jocuri şi puzzle-uri
Peste 300.000 de cărţi pentru copii
Peste 152.000 de seturi de construcţie
Peste 73.000 de jucării pentru exterior
Peste 50.000 de jucării de pluş
Peste 32.000 de maşinuţe şi vehicule cu telecomandă
Peste 27.000 de păpuşi şi accesorii
Toys Shop a fost lansat în noiembrie 2023, iar de curând eMAG a venit şi în întâmpinarea celor care caută produse pentru primii ani de viaţă ai copiilor cu Baby Shop, un shop-in-shop cu o gamă dedicată de peste 100.000 de produse.